Document ID: /roh_data/filtered/fineweb-2-filterrobots_roh.jsonl.gz/38364

Dapi il zercladur è ina part dal inventari da datas da Helveticat – il catalog da la Biblioteca naziunala svizra – e da la Bibliografia da la istorgia svizra integrada, colliada ed accesibla via il widget Metagrid.
La colliaziun tranter Metagrid ed ils dus catalogs è resultat dad ina lunga cooperaziun tranter Metagrid e la Biblioteca naziunala svizra. L’impurtanza da questa collaboraziun ha Marie-Christine Doffey, directura da la Biblioteca naziunala svizra, accentuà en il rapport annual da la BN sut il tetel «Bibliotecas furman l’avegnir».
Las datas accessiblas actualmain èn chavazzins en relaziun cun persunas ch’èn gia vegnidas colliadas cun in GND-identifier. En l’avegnir duai questa rimnada da datas vegnir augmentada sco era cumpletada cun datas da persunas ed auturs.